簡化噉講嘅話，無論人定第啲動物，都有「某啲個體嘅中側杏仁核特別敏感，容易一見想要嘅嘢就有強烈嘅活動」噉嘅情況，而呢啲個體亦都傾向會一見到想要嘅嘢（可以係毒品或者煙酒呀噉）就即刻將注意力集中嗮喺嗰樣嗰度或者變到好興奮，通常都會比較容易忍唔住即刻想鬱手攞嗰樣嘢－比較衝動。